Berlingske Tidende, 1834-12-30
Dronningen af Spanien er vendt tilbage til Madrid. Efterretningerne fra Rigets Jndre lyde gunstigt, Forholdet imellem Belgien og Holland begynder at blive forviklet, og man kan ikke blive klog paa Sagernes egentlige Stilling. J en Senats-Forsamling i Brüssel den 22de December spurgte Herr Lefebre-Meuret Krigsministeren, Herr Evain, den eneste tilstedeværende Minister, om han var istand til at besvare nogle Spørgsmaale, man vilde forelægge ham, angaaende den udenlandske Politik. Da Herr Evain benægtede dette, besluttede Kamret at lade Ministren for de udenlandske Sager hente, denne indfandt sig ogsaa strax. Herr LefebreMeuret oplæste ham nu en lang Opsats, hvori man af Ministrene fordrede Oplysning om Belgiens politiske Stilling i Forhold til Udlandet, og især til det nye engelske Cabinet. Tingenes Stilling - heed det syntes nu at være en saadan, at Regjeringen atter maatte tage sin Tilflugt til de ægte Patrioter, hvilke man i saa lang en Tid havde viist tilbage med Uvillie; Patriotismen, som fire Aars Diplomatik havde inddysset, maatte nu atter vækkes, og Ministrene maatte derfor oprigtigt sige dem, hvorledes det stod sig med Fædrelandet, da man i modsat Fald maatte henvende sig til Kongen, for at bede ham om, at vælge sig et nyt og mere patriotiske Ministerium. Herr Muelengere, Minister for det Ydre, svarede, at han gjenblikkelig vilde give den fordrede Oplysning, og at denne, ifølge hans Mening, gik ud paa, at det nye engelske Ministerium vistnok vilde følge det samme System, som Melbourne havde antaget: Europas Fred skulde ikke vorde rystet. Herr Lefebore Meurets Anskuelse af de sidste fire Aars Politik kunde han ikke dele; thi uden saadanne diplomatiske Underhandlinger vilde Belgien ej for Øjeblikket have indtaget sin nærværende Stilling blandt Europas Stater, og hvad de, af Regjeringen grebne Forholdsregler angik, da vilde det eneste Middel til at forebygge et Angreb fra Hollands Side være, at man fulgte hiint Lands Exempel, og rustede sig. Kun saaledes kunde man i Aaret 1835 undgaae en Fornyelse af Scenerne fra 1831. Herr Lefebure-Meuret spurgte videre, om Belgien vilde, med Hensyn til de 24 Artikler af Tractaten fra 1832 forblive i det samme Forhold til de andre Magter. Ministren svarede, at han ansaae Belgiens, ved denne Tractat grundede Forhold for meget heldigt, og de 24 Artikler selv som Grundlaget for Rigets politiske og Folke-Ret: de vare nemlig antagne paa en retskraftig Maade og vilde blive ubrødeligt fulgte. Men hermed var denne Examen ikke forbi. Herr v. Mervde spurgte Krigsministeren, om han vidste Noget om, at de preussiske Tropper ved Rhin-Grændsen vare blevne forstærkede? – Herr Evain: "Jeg har ikke faaet nogen positiv Underretning om dette Punkt; jeg troer iøvrigt, at Rygterne herom ere falske."Hr. v. Muyssen. Ville England og Frankerig endnu for Fremtiden garantere Fuldbyrdelsen af hiin Convention fra 21de Mai. - Hr. v. Muelenaere: Frankerig og England holde fast ved deres eengang fattede Anskuelser!" – Hr. Lefebre Meuret: "Skulle vi, dersom der skeer et Jndfald fra Hollands Side, atter være uvirksomme Tilskuere ved Kampen?"Hr. v. Muelengere. Det er ingenlunde Regjeringens Hensigt, at være en uvirksom Tilskuer ved Kampen; den fordrer jo netop Subsidier til Krigens Førelse af Kamret. Jeg haaber, at vi, ved en Krigs Udbrud, hverken skulle trænge til Frankerigs eller Englands Hjelp. Efter at disse Erklæringer vare givne, blev Discussionen over Armee-Contingentet sluttet, og Mødet opsat. - Hertugen af Orleans har, som bekjendt i disse Dage været i Brüssel. Man troede, at han vilde besøge sin Søster; men nu skrives der fra Paris, at denne Reise havde til Hensigt, at gjøre Aftale med den belgiske Regjering for det Tilfælde, at Holland, skulde begynde Angrebet. Man vil vide, at den franske Regjering har besluttet, ved den ringeste Fare for Kong Leopolds Trone at ile til Hjelp, for at opretholde den, for Frankerig saa vigtige Alliantse. Grev v. Mejean, Faderen, ledsager Hertugen af Leuchtenberg til Lissabon.